John Reid (politiker)

John Reid, baron Reid av Cardowan, (født 8. mai 1947 i Bellshill i Skottland) er en britisk politiker og parlamentsmedlem for den skotske valgkretsen Airdrie and Shotts i North Lanarkshire. Han representerer Labour Party. 

Liv og virke
 Bakgrunn
John Reid var født inn i en katolsk arbeiderfamilie og ble medlem i Young Communist League, ungdomsgruppen til Communist Party of Great Britain i 1972.«The dark horse» The Guardian, 23. september 2006, besøkt 17. februar 2012 

Politikk
Etter studiene arbeidet han som utreder i Labour Party fram til han ble valgt inn i Underhuset ved parlamentsvalget i 1987; han var medlem til 2010.

Han ble første gang valgt inn i Underhuset ved parlamentsvalget i 1987 for valgkretsen Motherwell North. Endrede grensen for valgkretsene gjorde at han i parlamentsvalget i 1997 ble gjenvalgt fra kretsen Hamilton North and Bellshill og ved parlamentsvalget i 2005 fra dagens valgkrets med 59 % av stemmene.

Han var forsvarsminister i 2005–2006 og innenriksminister i 2006–2007.

Ekteskap
Reid var gift med Cathie McGowan fra 1969 og frem til hennes plutselige dødsfall av et hjerteinfarkt i 1998. I 2002 giftet han seg for andre gang med den jødisk-brasilianske filmregissøren Carine Adler. Ifølge magasinet The Guardian fra 23. september 2006 ble Reid medlem av det britiske House of Commons. Reid sluttet helt å drikke i 1994 og han sluttet å røyke sigaretter i 2003.

Etter politikken
I september 2007 erklærte han at han ville gå ut av politikken etter neste valgBBC: «Reid to step down at next poll» 

Han har gjennom hele livet vært supporter av fotballklubben Celtic FCKlubbens nettsider: «Board changes at Celtic plc»    og 7. november 2007 tok han over som styreformann i klubben.BBC: «Reid named as new Celtic chairman» Reid ble i 2010 utnevnt til livstidspeerLondon Gazette, 14. juni 2010. og adlet som baron Reid av Cardowan.  Han gikk av som leder av Celtic i 2011 og ble etterfulgt av Ian Bankier.

 Statsrådsposter 
 Transportminister 27. juli 1998 til 17. mai 1999
 Minister for Skottland 17. mai 1999 til 25. januar 2001
 Minister for Nord-Irland 25. januar 2001 til 24. oktober 2002
 Minister uten portefølje 24. oktober 2002 til 4. april 2003
 Helseminister fra 13. juni 2003 til 6. mai 2005
 Forsvarsminister fra 6. mai 2005 til 5. mai 2006
 Innenriksminister fra 5. mai 2006 til 27. juni 2007BBC: «Reid to resign as home secretary»

 Verv i Underhuset 
 Lord President of the Council 4. april 2003 til 13. juni 2003

 Referanser 

 Eksterne lenker 



Kategori:Personer fra Bellshill
Kategori:Skotske politikere
Kategori:Britiske parlamentsmedlemmer
Kategori:Britiske baroner og baronesser (ikke-arvelig)
Kategori:Britiske ministre
Kategori:Britiske forsvarsministre
Kategori:Lord Presidents of the Council
Kategori:Celtic FC
Kategori:Fotballedere